Eliise Hollas

Eliise Hollas (sündinud 29. detsembril 1993 Võrus) on endine eesti võrkpallur.

Aastatel 2013–2023 mängis ta Eesti naiste võrkpallikoondises. Klubivõrkpallis on ta ühekordne Balti meister (2012), Eesti karika võitja (2021) ja Prantsusmaa esiliiga võitja (2019). Pärast sportlaskarjääri lõpetamist on ta töötanud Tartu Ülikool/Bigbank võrkpallinaiskonna ja Eesti neidude koondise juures füsioterapeutina.

Sportlaskarjäär
Noorteklassid
Võrkpalliga hakkas Eliise Hollas tegelema Võru Spordikoolis, kus ta treeneriks oli Raivo Jeenas. Spordikooli esindas ta noorteklassides, kui osaleti omavanuste Eesti karika- ja meistrivõistlustel ning teeniti mitmeid medaleid.Eliise Hollas Sporditulemused (vaadatud 12.10.2025).

Eesti võrkpallikoondis
Eliise Hollas kutsuti Eesti võrkpallikoondisse 2013. aastal ning kuulus koosseisu samal aastal sõpruskohtumistes Salo Viesti naiskonnaga.Koondis 2013 Eesti Võrkpalli Liidu arhiiv (vaadatud 27.07.2023). Ta kuulus koondisse aastatel 2013–2023 ning mängis koondises 108 mängu.Mängud koondises – naised – (09.08.2025 seisuga) Eesti Võrkpalli Liit (vaadatud 12.10.2025). Koondise eredaimaks saavutuseks on olnud 2019. aastal koondise ajaloos esmakordselt pääsu tagamine Euroopa meistrivõistluste finaalturniirile.Liis Kullerkann: ka teises geimis oli sees tunne, et tuleb ära ERR, 09.01.2019. Ta on esindanud Eestit Euroopa meistrivõistluste finaalturniiril kahel korral (2019 ja 2023), kui mõlemal korral lõppkohaks jäi 23.EuroVolley 2019 final standing CEV arhiiv (vaadatud 27.07.2023). Samuti on ta mitmel korral esindanud Eestit Euroopa Hõbeliigas ning kuulus ka 2023. aastal Hõbeliiga võitnud naiskonda.Anu Säärits: Peit: see on meile väga tähtis saavutus ERR, 27.06.2023.

Klubivõrkpall
Võru Spordikooli kasvandikuna anti Hollas esmakordselt üles kohaliku meistriliiganaiskonna Võru VK/SK (hiljem Famila/Võru VK) nimerjas hooajal 2008/09.Võru VK/SK Eesti meistrivõistlused 2008/2009 naiskonna registreerimisleht Eesti Võrkpalli Liidu arhiiv (vaadatud 27.07.2023). Esimesel neljal hooajal medaliteni ei jõutud, kuid hooajal 2012/13 saadi teine koht Eesti karika- ja meistrivõistlustel. Lisaks teeniti hooajal 2013/14 pronks Eesti meistrivõistlustel. Eliise valiti neljal järjestikusel hooajal ka Eesti meistrivõistluste sümboolsesse koosseisu (2010/11–2013/14).

Hooajal 2014/15 mängis ta Tartu Ülikool/Eedeni ridades, kui saadi Eesti meistrivõistlustel kolmas koht ning Eliise valiti taas meistrivõistluste sümboolsesse koosseisu. Balti liigas ja Eesti karikavõistlustel medalitele ei jõutud.

Hooajaks 2015/16 sõlmis ta esimese välislepingu ning liitus Soome meistriliigaklubiga Pieksämäki Volley.Eestlannad Soomes: Kristiine Miilen ja Eliise Hollas alustasid resultatiivselt Delfi, 05.10.2015. Klubi osales Soome meistri- ja karikavõistlustel, kus esimeses tuli leppida üheksanda kohaga ning teises langeti konkurentsist juba 1/8 finaalis. Eliise oli naiskonna kindel põhimängija.

Hooajaks 2016/17 liitus ta Prantsusmaa meistriliiganaiskonnaga Terville Florange, kus ta mängis neli hooaega, kõigil hooaegadel mängis naiskonnas ka Eesti võrkpallikoondise nurgaründaja Polina Bratuhhina-Pitou.Eesti koondislane loobumisotsusest: ma ei taha, et raisataks raha vigastatud ja läbipõlenud mängija peale Delfi, 03.09.2016. Esimene hooaeg (2016/17) oli keeruline ja naiskond lõpetas Prantsusmaa meistriliiga viimasel, 12. kohal, mis tähendas langemist esiliigasse uueks hooajaks.Ardo Kreek oli Prantsusmaal põhiturniiri resultatiivseim keskblokeerija ERR arhiiv, 03.04.2017. Teisel hooajal (2017/18) mängiti Prantsusmaa esiliigas, kus saavutati kolmas koht, mis polnud piisav uueks hooajaks meistriliigasse tagasi tõusmiseks. Kolmandaks hooajaks (2018/19) liitusid naiskonnaga ka Eesti võrkpallikoondise diagonaalründaja Kristel Moor ja nurgaründaja Kristiine Miilen.Anu Säärits: Võrkpallinaiste edu võtmeks on mängud tugevates välisliigades ERR, 01.09.2018. Hooaeg kujunes edukaks, sest võideti Prantsusmaa esiliiga karikavõistlused ning veelgi suurema kaaluga Prantsusmaa esiliiga tänu millele tõusti taas uueks hooajaks meistriliigasse.Reijo Mälton: “Prantslannad” lõpetasid hooaja kuldse duubliga! Võrkpall24, 23.05.2019. Neljandal hooajal (2019/20) hoiti märtsi alguses meistriliigas kümnendat kohta ja play-offi pääsemas ei oldud, kuid hooaeg peatati koroonapandeemia tõttu ning kohti liigas välja ei jagatud.Reijo Mälton: Kreek ja Pariisi Volley said valusa tagasilöögi, Mõnnakmäe seljatas Hollase ja Bratuhhina-Pitou Võrkpall24, 01.03.2020.

Hooajal 2020/21 naasis Hollas Eestisse ning mängis Eesti meistri- ja karikavõistlustel endise koduklubi Famila/Võru VK ridades. Karikavõistlustel jäädi pidama küll poolfinaali, kuid üllatajatena suudeti jõuda Eesti meistrivõistlustel finaali, kus tuli tunnistada TalTech/Tradehouse'i paremust.Rando Soome: Võru hõbedanaiskonna juhendaja Raivo Jeenas: võrkpall on minu kiiks Delfi, 15.04.2021. Balti liigat mängis ta Eesti võrkpallikoondise baasklubi TalTech/Tradehouse eest, mis suudeti võita.Balti liiga finaal: TalTech/Tradehouse vahetas eelmise aasta hõbeda kulla vastu Delfi, 28.02.2021.

Hooajal 2021/22 vahetas ta Eestis klubi ning hakkas mängima Tartu Ülikool/Bigbanki ridades.Grete Isabel Huik: Eliise Hollase karjäär jätkub Tartu Ülikool/Bigbankis ERR, 10.08.2021. Võideti Eesti karikavõistlused.Naiste karikavõitjaks krooniti Tartu Ülikool/Bigbank ERR, 16.01.2022. Eesti meistrivõistlustel ja Balti liigas saadi teine koht.Üliraskest seisust välja roninud Tallinna Ülikool tuli võrkpallimeistriks ERR, 05.04.2022.

Kuigi Hollas oli Eestisse naastes öelnud, et tal ambitsiooni välisliigasse mängima minna enam ei ole, siis seoses 2023. aasta Euroopa meistrivõistluste toimumisega Eestis otsustas ta siiski siirduda taas välismaale. Hooajal 2022/23 mängis ta Itaalia esiliigaklubis Assitec Sant'Elia.La centrale estone Eliise Hollas a Sant'Elia Corriere dello, 24.07.2022. Itaalia esiliiga B-alagrupis saadi kaheksas koht, mis tähendas, et edasi mängiti alagrupis liigasse püsimise eest.Võrkpallurid välismaal: Küproselt hõbe ja pronksid, Maarile karikavõit ERR, 06.03.2023. Nõrgemas alagrupis saadi kaheksas koht, mis andis kokkuvõttes liigas 20. koha.LVF pool salvezza A2 Legavolley Femminile (vaadatud 27.07.2023).

Saavutused
Balti liiga
2020/21 16px TalTech/Tradehousega
2021/22 16px Tartu Ülikool/Bigbankiga

Eesti meistrivõistlused
2012/13 16px Famila/Võru võrkpalliklubiga
2013/14 16px Famila/Võru võrkpalliklubiga
2014/15 16px Tartu Ülikool/Eedeniga
2020/21 16px Famila/Võru võrkpalliklubiga
2021/22 16px Tartu Ülikool/Bigbankiga

Prantsusmaa esiliiga
2017/18 16px Terville Florangega
2018/19 16px Terville Florangega

Eesti karikavõistlused
2012/13 16px Famila/Võru võrkpalliklubiga
2021/22 16px Tartu Ülikool/Bigbankiga

Rannavõrkpallis
2013 16px Eesti meistrivõistlused Kertti Külmaga
2014 16px Eesti meistrivõistlused Kertti Külmaga

Individuaalsed auhinnad
2010/11 Eesti meistrivõistluste parim temporündajaNaiste meistriliiga 2010/2011 hooaeg Eesti Võrkpalli Liidu arhiiv (vaadatud 27.07.2023).
2011/12 Eesti meistrivõistluste parim temporündajaNaiste meistriliiga 2011/2012 hooaeg Eesti Võrkpalli Liidu arhiiv (vaadatud 27.07.2023).
2012/13 Eesti meistrivõistluste parim temporündajaNaiste meistriliiga 2012/2013 hooaeg Eesti Võrkpalli Liidu arhiiv (vaadatud 27.07.2023).
2013/14 Eesti meistrivõistluste parim temporündajaNaiste meistriliiga 2013/2014 hooaeg Eesti Võrkpalli Liidu arhiiv (vaadatud 27.07.2023).
2014/15 Eesti meistrivõistluste parim temporündajaNaiste meistriliiga 2014/2015 hooaeg Eesti Võrkpalli Liidu arhiiv (vaadatud 27.07.2023).
2020/21 Eesti meistrivõistluste parim temporündajaKarl Rinaldo: Selgus naiste meistriliiga sümboolne koosseis Võrkpall24, 11.04.2021.
2021/22 Balti liiga parim temporündajaKertu Laak: Kolm eestlannat valiti Balti liiga sümboolsesse koosseisu Võrkpall24, 06.03.2022.
2021/22 Eesti meistrivõistluste parim temporündajaKertu Laak: Kes valiti ülipõneva naiste meistriliiga hooaja sümboolsesse koosseisu? Võrkpall24, 06.04.2022.

Tunnustus
Eesti parim noorvõrkpallur neidudest: 2012.Paremad hooajal 2011/2012 Eesti Võrkpalli Liidu arhiiv (vaadatud 27.07.2023).
Eesti parim rannavõrkpallipaar naistest: 2013 (Kertti Külmaga).Paremad hooajal 2012/2013 Eesti Võrkpalli Liidu arhiiv (vaadatud 27.07.2023).

Isiklikku
Eliise Hollas õppis aastatel 2001–2010 Võru I Põhikoolis ja seejärel Võru Kreutzwaldi Gümnaasiumis, mille lõpetas 2013. aastal kuldmedaliga. Tartu Ülikoolis alustas ta 2013. aastal arstiteaduskonnas õpinguid, kuid vahetas eriala ning õppis edasi matemaatika-informaatikateaduskonnas.Kuldpea Eliise Hollase valik: karjäär IT-sektoris või võrkpallis Wõrumaa Teataja, nr. 55, lk 4, 14.05.2016.

Tal on neli õde ja üks vend, kes kõik on tegelenud samuti võrkpalliga (Anett, Heleene, Greete, Salme Adeele ja Hendrik Hollas).

Viited

Välislingid
Eliise Hollas Mängija profiil CEV kodulehel
Eliise Hollas Volleybox
Eliise Hollas Eesti Võrkpalli Liit

Kategooria:Eesti naisvõrkpallurid
Kategooria:Võrust pärit sportlased
Kategooria:Sündinud 1993